Tsinkvalge

Tsinkvalge on valge anorgaaniline värvipigment, koostiselt tsink(II)oksiid ZnO.

Värvainete indeksis on tsinkvalge tähised PW4 (Pigment White 4) ja 77947http://www.artiscreation.com/white.html#PW4.

 Ajaloost 
Tsinkoksiid oli mineraalina tuntud juba antiikajal, kuid pigmendina ei kasutatud seda enne 18. sajandit. Maalimisvärvina kasutati esmakordselt 1780. aastatelKunstileksikon. Eesti Klassikakirjastus, 2001, tootma hakati alates 1834. aastast, esialgu ainult akvarellvärvina, mida turustati "hiina valge" (Chinese whitehttps://colourlex.com/project/zinc-white/, blanc de Chine) nime allhttp://cameo.mfa.org/wiki/Zinc_white, seda on nimetatud ka prantsuse valgeks ja hõbevalgeks.

 Saamine 
Tsinkvalget saadakse tsingi põletamisel. Reaktsioonivõrrand:
2Zn(s) + O2 → 2ZnO(s)

 Omadused 
Tsinkvalge on pliivalgest väiksema katvusega ja kuivab aeglasemalt. Võrreldes pliivalgega on aga puhta tsinkvalge kuivanud värvipind palju rabedam ning kipub pragunema. Päikesevalguses väga valguspüsiv, kuigi koostises oleva õli kollastumine võib selle säravat heledust vähendada. Aluselise metallioksiidina lahustub hapetes. Keemiliselt stabiilne, erinevalt pliivalgest ei tumene väävli toimel õhus ja pole mürgine. Sobib kõigi anorgaaniliste pigmentidega.

Teiste värvidega segamisel ilmneb tsinkvalge omadus tuua värviüleminekud ja -varjundid palju nüansirikkamalt esile kui teised valged värvipigmendid ja aeglane kuivamine võimaldab täpset toonisegamist enne värvi lõplikku tahenemist.

 Viited 

 Välislingid 
 Tsinkvalge portaalis colourlex.com
 Tsinkvalge veebinäitusel Pigments through the Ages
 Tsinkvalge kunsti- ja konserveerimismaterjalide andmebaasis CAMEO

Kategooria:Anorgaanilised pigmendid